NORAKSTS

|  |  |
| --- | --- |
| 28.09.2023. | Nr.10/16 |

**dzīvokļa īpašuma TIRGOŅU ielā 7-10, jelgavā,**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Dzīvokļa īpašums ar kadastra numuru 09009028943 Tirgoņu ielā 7-10, Jelgavā (turpmāk – Dzīvokļa īpašums), kas sastāv no dzīvokļa Nr. 10 (telpu grupas kadastra apzīmējums 09000020339001009, viena istaba, krāsns apkure, kopējā platība 17,8 m2) un tam piekrītošajām kopīpašuma 178/2569 domājamām daļām no būvēm (kadastra apzīmējums 09000020339001, 09000020339002) un zemes (kadastra apzīmējums 09000020339), ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000051491-9 uz Jelgavas valstspilsētas pašvaldības vārda.

Likuma “Par palīdzību dzīvokļa jautājumu risināšanā” 16. panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Dzīvokļa īpašums nav izīrēts, jo tas nav derīgs dzīvošanai, tam nepieciešams veikt remontdarbus, kā arī veikt finansiālus ieguldījumus dzīvojamās mājas Tirgoņu ielā 7, Jelgavā kopīpašuma daļu remontam.

Ņemot vērā, ka Dzīvokļa īpašums dzīvošanai nav derīgs, Jelgavas valstspilsētas pašvaldības Dzīvokļu komisija 2023. gada 20. jūnijā pieņēma lēmumu Nr. 11/13.1. “Pašvaldības dzīvojamās telpas Tirgoņu ielā 7-10, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai.

Saskaņā ar Publiskas personas mantas atsavināšanas likuma (turpmāk - Atsavināšanas likums) 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2023. gada 18. augustā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Dzīvokļa īpašumu un noteica tā vērtību 3600,00 *euro* (trīs tūkstoši seši simti *euro*, 00 centi).

Valsts zemes dienesta Nekustamā īpašuma Valsts kadastra informācijas sistēmā Dzīvokļa īpašuma vērtība ir noteikta 1813,00 *euro* (viens tūkstotis astoņi simti trīspadsmit *euro*, 00 centi).

Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt mutiska ar augšupejošu soli.

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2023. gada 8. septembrī Jelgavas valstspilsētas pašvaldības īpašuma atsavināšanas komisija Dzīvokļa īpašumam noteica nosacīto cenu 3600,00 *euro* (trīs tūkstoši seši simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 360,00 *euro* (trīs simti sešdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi), izpirkuma termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, likuma “Par palīdzību dzīvokļa jautājumu risināšanā” 16. panta pirmo daļu, Atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu, Jelgavas valstspilsētas pašvaldības Dzīvokļu komisijas 2023. gada 20. jūnija lēmumu Nr. 11/13.1. “Pašvaldības dzīvojamās telpas Tirgoņu ielā 7-10, Jelgavā nodošana atsavināšanai” un Jelgavas valstspilsētas pašvaldības īpašuma atsavināšanas komisijas 2023. gada 8. septembra lēmumu Nr. 8/3 “Dzīvokļa īpašuma Tirgoņu ielā 7-10, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009028943 Tirgoņu ielā 7-10, Jelgavā, kas sastāv no dzīvokļa Nr. 10 (telpu grupas kadastra apzīmējums 09000020339001009, viena istaba, krāsns apkure, kopējā platība 17,8 m2) un tam piekrītošajām kopīpašuma 178/2569 domājamām daļām no būvēm (kadastra apzīmējums 09000020339001, 09000020339002) un zemes (kadastra apzīmējums 09000020339), pārdodot to mutiskā izsolē ar augšupejošu soli.
2. Noteikt dzīvokļa īpašuma Tirgoņu ielā 7-10, Jelgavā, pārdošanas nosacīto cenu (izsoles sākumcenu) 3600,00 *euro* (trīs tūkstoši seši simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 360,00 *euro* (trīs simti sešdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Tirgoņu ielā 7-10, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Tirgoņu ielā 7‑10, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 28. septembrī